CELEX: 62011CA0229
Language: da
Date: 2012-11-08 00:00:00
Title: Forenede sager C-229/11 og 230/11: Domstolens dom (Femte Afdeling) af 8. november 2012 — Alexander Heimann (sag C-229/11) og Konstantin Toltschin (sag C-230/11) mod Kaiser GmbH (anmodning om præjudiciel afgørelse fra Arbeitsgericht Passau — Tyskland) (Socialpolitik — direktiv 2003/88/EF — nedsættelse af arbejdstiden ( »Kurzarbeit« ) — nedsættelse af retten til årlig betalt ferie i funktion af nedsættelsen af arbejdstiden — finansiel godtgørelse)

12.1.2013   
            
            
               DA
            
            
               Den Europæiske Unions Tidende
            
            
               C 9/14
            
         Domstolens dom (Femte Afdeling) af 8. november 2012 — Alexander Heimann (sag C-229/11) og Konstantin Toltschin (sag C-230/11) mod Kaiser GmbH (anmodning om præjudiciel afgørelse fra Arbeitsgericht Passau — Tyskland)
   (Forenede sager C-229/11 og 230/11) (1)
   
   (Socialpolitik - direktiv 2003/88/EF - nedsættelse af arbejdstiden (»Kurzarbeit«) - nedsættelse af retten til årlig betalt ferie i funktion af nedsættelsen af arbejdstiden - finansiel godtgørelse)
   2013/C 9/21
   Processprog: tysk
   
      Den forelæggende ret
   
   Arbeitsgericht Passau
   
      Parter i hovedsagen
   
   
      Sagsøgere: Alexander Heimann (sag C-229/11) og Konstantin Toltschin (sag C-230/11)
   
      Sagsøgt: Kaiser GmbH
   
      Sagens genstand
   
   Anmodning om præjudiciel afgørelse — Arbeitsgericht Passau — fortolkning af artikel 31, stk. 2, i Den Europæiske Unions charter om grundlæggende rettigheder (EFT C, s. 389) og af artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (EUT L 299, s. 9) — nedsættelse af den sædvanlige arbejdstid i en virksomhed i form af delvis arbejdsløshed (»Kurzarbeit«) — nationale bestemmelser, der foreskriver en nedsættelse af retten til årlig ferie proportionalt med den delvist arbejdsløses færre arbejdsdage.
   
      Konklusion
   
   Artikel 31, stk. 2, i Den Europæiske Unions charter om grundlæggende rettigheder og artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal fortolkes således, at de ikke er til hinder for nationale retsforskrifter eller praksis, såsom en socialplan, der er aftalt mellem en virksomhed og dennes samarbejdsudvalg, i henhold til hvilke en arbejdstagers ret til årlig betalt ferie, når dennes arbejdstid er nedsat, beregnes efter princippet om pro rata temporis.
   
      (1)  EUT C 269 af 10.9.2011.